钦定古今图书集成/明伦汇编/闺媛典/第322卷 > 皇清五十五 > 李叶和妻林氏
## 钦定古今图书集成/明伦汇编/闺媛典/第322卷 > 皇清五十五 > 李叶和妻林氏

按《漳浦县志》：“林氏，明崇祯丙子副榜李叶和妻。年二十四而寡，苦节自守，孝养舅姑，教二子，皆有声庠序。甲寅之变，姑病且笃，或谓林宜少避，林泣曰：‘姑年九十，命毕，须臾吾将安之。脱不幸俱死耳。未亡人得奉姑地下，以见先夫，幸矣’。数日姑亡，林哀毁抉面，贼见怜而去之。郑经在漳，欲辟其长子昌国，林戒曰：‘慎勿往！此非汝仕进所也’！” 未几，郑果败。康熙三十七年，县令旌其门，年八十有五。